मोदी ने कहा कि समय की मांग है कि कृषि में वृद्धि दर में गिरावट के परिदृश्य को बदलने के लिए कृषि के तहत भूमि को बढ़ाने के लिए आधुनिक प्रौद्योगिकी अपनाई जाए. उन्होंने कहा, ‘कैसे खेती में प्रौद्योगिकी शामिल की जाए. यह समय की मांग है. जमीन बढ़ने नहीं जा रही है. अधिक जुताई के लिए हमें अपनी उत्पादकता बढ़ाने की जरूरत है.’ मोदी ने कहा कि किसानों को ग्रीन हाउस फार्मिंग, टेंट हाउस और पॉली हाउस फार्मिंग जैसी आधुनिक तकनीकें अपनानी चाहिए. उन्होंने कहा, ‘पॉलीहाउस फार्मिंग में हम अग्रणी हैं.’